| Limantriinos*Lymantriinae* |
| --- |
| Macho adulto de *Lymantria dispar* |
| Clasificación científica |
| 

|  |  |
| --- | --- |
| Reino: | Animalia |
| Filo: | Arthropoda |
| Clase: | Insecta |
| Orde: | Lepidoptera |
| Superfamilia: | Noctuoidea |
| Familia: | Erebidae |
| Subfamilia: | **Lymantriinae**Hampson, 1893 |

 |
| Tribos |
| *Véxase o texto* |
| Sinonimia |
| *Véxase o texto* |

A dos **limantriinos** (*Lymantriinae*) é unha subfamilia de insectos lepidópteros pertencente á familia dos erébidos.

Con ao redor de 3 000 especies, encóntranse en todo o mundo, aínda que están ausentes en Nova Zelandia, Hawai, as Antillas e Nova Caledonia.

Durante moito tempo, o taxon tivo o rango de familia (*Lymantriidae*) dentro da superfamilia dos noctuoideos, pero foi establecido por Lafontaine e Fibiger (2006), despois dunha revisión das superfamilias da familia dos erébidos.

Taxonomía
---------

### Descrición

A subfamilia foi descrita en 1893 polo entomólogo inglés George Francis Hampson.

### Sinónimos

Ademais de polo nome actualmente válidos, a subfamilia coñeceuse tamén polos sinónimos:

* Lymantriidae Hampson, 1893
* Orgyiidae Wallengren, 1861
* Dasychiridae Packard, 1864

### Tribos

A subfamilia actualemente divídese en sete tribos, das que dúas non foron creadas até 2015, como resultado dun estudo de filoxenia molecular.

* Arctornithini Holloway, 1999
* Daplasini Wang *et al.*, 2015
* Leucomini Grote, 1895
* Locharnini Wang *et al.*, 2015
* Lymantriini Hampson, 1893
* Nygmiini Holloway, 1999
* Orgyiini Wallengren, 1861

Características
---------------

Estas avelaíñas alcanzan unha envergadura de 25 a 50 mm e son de complexión de media a forte. Os machos adoitan seren máis pequenos que as femias. As ás dianteiras son de 1,5 a 2,3 veces máis longas que anchas, as ás traseiras son igualmente anchos e de forma arredondada. As antenas son curtas e só alcanzan de un terzo a aproximadamente a metade da lonxitude das ás dianteiras. Os machos adoitan estaren cubertos de pelos longos. Estas bolboretas teñen os palpos maxilares en retroceso ou faltantes, a probóscide tamén falta. As ás anteriores teñen 12 veas alares cunha vea anal. As ás traseiras teñen 8 ou 9 veas con dúas veas anais.

As avelaíñas adultas desta subfamilia non se alimentan. Adoitan teren cores apagadas (pardas e grises), aínda que algúns son brancos, e adoitan seren moi peludos. Hai especies nas que as ás das femias están ausentes, polo que non poden voaren, e outras téñenas reducidas.
Polo xeral, as femias teñen unha gran guedella ao final do abdome. Os machos, polo menos, teñen órganos timpánicos no metatórax.

Na súa maioría son nocturnos, pero Schaefer enumerou 20 especies diúrnas confirmadas e 20 probábeis (dado o tamaño reducido dos ollos).

As larvas tamén son peludas, a miúdo con pelos agrupados en guedellas, e, en moitas especies, os pelos despréndense moi facilmente e son extremadamente irritantes para a pel, especialmente os membros do xénero *Euproctis*. Esta defensa altamente eficaz serve á avelaíña durante todo o seu ciclo de vida. Os pelos incorpóranse á pupa. Unha femia adulta emerxente dalgunhas especies recolecta e almacena os pelos na punta do abdome e úsaos para camuflarse e protexer os ovos mentres son depositados. Noutras especies os ovos están cubertos por unha escuma que pronto se endurece ou se camuflan cos materiais que a femia recolle e se adhiren a eles. Nas larvas dalgunhas especies os pelos xúntanse en densas guedellas ao largo da rexión dorsal.

*Lymantria* significa "destrutor" (véxase etimoloxía en *Lymantria*, e varias especies de limantriinos son importantes defoliadores de árbores forestais, como *Lymantria dispar*, *Lymantria monacha* e *Orgyia pseudotsugata*. Tenden a ter rangos de plantas hospedeiras máis amplos que a maioría dos lepidópteros. A maioría das larvas das especies dos limantriinos aliméntanse de árbores e arbustos, pero algunhas fano de enredadeiras, herbas, pasteiros e liques.

Galería
-------

* *Calliteara pudibunda*
* *Euproctis bipunctapex*
* *Leucoma salicis*
* *Lymantria monacha*
* *Nygmia plana*
* *Orgyia pseudotsugata*

Notas
-----

1. ↑  Lymantriinae Hampson, 1893 no ITIS. Consultado o 29 de abril de 2021.
2. 1 2  Lymantriinae Hampson, 1893 en BioLibcz. Consultado o 29 de abril de 2021.
3. 1 2 3 4 5  Schaefer, Paul (1989): "Diversity in form, function, behavior, and ecology", En: USDA Forest Service (ed.): *Proceedings, Lymantriidae: A Comparison of Features of New and Old World Tussock Moths: 1-19*. Broomall, PA.
4. ↑  J. Donald Lafontaine & Michel Fibiger: (2006): "Revised higher classification of the Noctuoidea (Lepidoptera)". *Canadian Entomologist* **138**: 610–635.
5. ↑  Houshuai Wang, Niklas Wahlberg, Jeremy D. Holloway, Johannes Bergsten, Xiaoling Fan, Daniel H. Janzen, Winnie Hallwachs, Lijun Wen, Min Wang & Sӧren Nylinn (2015): "Molecular phylogeny of Lymantriinae (Lepidoptera, Noctuoidea, Erebidae) inferred from eight gene regions" *Cladistics* **31** (6): 579-592.
6. ↑  Scoble, M. J. (1992): *The Lepidoptera: Form, Function and Diversity*. (2nd ed.). Oxford University Press.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Limantriinos*** |

|  |  |
| --- | --- |
|  | Wikispecies posúe unha páxina sobre:  ***Limantriinos*** |

### Bibliografía

* Chinery, Michael (1977): *Guía de campo de los insectos de España y Europa*. Barcelona: Ediciones Omega, S. A. ISBN 84-282-0469-1.
* Schintlmeister, Alexander (2004): *The Taxonomy of the Genus* Lymantria *Hubner, [1819* (Lepidoptera: Lymantriidae)*]. Naturhistorisches Museum Wien.*
* Scoble, M. J. (1992): *The Lepidoptera: Form, Function and Diversity*. (2nd ed.). Oxford, UK / New Yok, USA: Oxford University Press. ISBN 0-1985-4952-0.

### Outros artigos

* Noctuoideos
* Erébidos

|  |  |
| --- | --- |
| Control de autoridades | 
* Wd: Q18428789
* BNCF: 23104
* BNF: 12343506z
* GND: 4298245-5
* LCCN: sh85079123
* MAG: 2777078357

 |

|  |  |
| --- | --- |
| Identificadores taxonómicos | 
* BioLib: 1229587
* BugGuide: 378209
* Dyntaxa: 2001262
* EOL: 47608433
* FE: 447056
* FE-New: ID
* Fossilworks: 245057
* iNaturalist: 48847
* ITIS: 936936
* NBN: NHMSYS0021144371
* Soortenregister: 177148

 |